b'\n_START_ARTICLE_\nPang Qing\n_START_SECTION_\nUra\n_START_PARAGRAPH_\nPang Qing ja Tong Jian kilpailivat juniorien maailmanmestaruuskilpailuissa kolmasti ja sijoittuivat parhaimmillaan kahdeksanneksi vuonna 1999. Samana vuonna he sijoittuivat ensimm\xc3\xa4isiss\xc3\xa4 aikuisten MM-kilpailuissaan 14:nneksi. Kahtena seuraavana vuonna MM-sijoitukset olivat viidestoista ja kymmenes. Vuonna 2002 he sijoittuivat Salt Lake Cityn talviolympialaisissa yhdeks\xc3\xa4nneksi ja MM-kilpailuissa viidenneksi sek\xc3\xa4 voittivat nelj\xc3\xa4n maanosan mestaruuden._NEWLINE_Vuoden 2003 MM-kilpailuissa Pang ja Tong sijoittuivat nelj\xc3\xa4nneksi. Vuonna 2004 he saavuttivat Dortmundin MM-kilpailuissa pronssia ja voittivat j\xc3\xa4lleen kultaa nelj\xc3\xa4n maanosan mestaruuskilpailuissa. Vuonna 2005 he sijoittuivat MM-kilpailuissa nelj\xc3\xa4nneksi. Torinon olympialaisissa 2006 he sijoittuivat nelj\xc3\xa4nneksi. Samana vuonna he voittivat Calgaryssa maailmanmestaruuden._NEWLINE_Tokion MM-kilpailuissa 2007 Pang ja Tong saavuttivat hopeaa. Vuonna 2008 he sijoittuivat MM-kilpailuissa viidenneksi ja voittivat nelj\xc3\xa4n maanosan mestaruuden. Kaudella 2008\xe2\x80\x932009 he voittivat Grand Prix -finaalin ja nelj\xc3\xa4n maanosan mestaruuden sek\xc3\xa4 sijoittuivat MM-kilpailuissa nelj\xc3\xa4nneksi. Vancouverin olympialaisissa 2010 pari saavutti hopeaa oltuaan lyhytohjelmassa nelj\xc3\xa4s ja vapaaohjelmassa paras ja h\xc3\xa4vitty\xc3\xa4\xc3\xa4n toiselle kiinalaisparille Shen Xue / Zhao Hongbo runsaan kolmen pisteen erolla. Samana vuonna he voittivat Torinossa uransa toisen maailmanmestaruuden._NEWLINE_Moskovan MM-kilpailuissa 2011 Pang ja Tong saavuttivat pronssia. Samana vuonna he voittivat viidennen kerran urallaan nelj\xc3\xa4n maanosan mestaruuden. Vuoden 2012 MM-kilpailuissa he sijoittuivat nelj\xc3\xa4nneksi ja vuonna 2013 viidenneksi. Sot\xc5\xa1in olympialaisissa 2014 he sijoittuivat nelj\xc3\xa4nneksi. Viel\xc3\xa4 Shanghain MM-kilpailuissa 2015 he saavuttivat uransa kuudennen MM-mitalin, pronssia._NEWLINE_Joulukuussa 2013 Pang ja Tong luistelivat Grand Prix finaalissa piste-enn\xc3\xa4tyksekseen 213,98, johon sis\xc3\xa4ltyi heid\xc3\xa4n lyhytohjelmaenn\xc3\xa4tyksens\xc3\xa4 75,40. Vapaaohjelman piste-enn\xc3\xa4tyksens\xc3\xa4 141,81 he tekiv\xc3\xa4t Vancouverin olympialaisissa 2010._NEWLINE_Pang on pituudeltaan 160-senttinen. H\xc3\xa4n kilpaili vuoteen 1993 saakka yksiluistelussa. Pang ja Tong avioituivat kes\xc3\xa4kuussa 2016.'